text: 40-årig kørte fuld i bil: Endte på taget
  02 juli 2017 kl. 16.23
  En mand endte ude i rabatten i Esbjerg efter at være kørt galt. Han var påvirket af alkohol. 
  Syd- og Sønderjyllands Politi måtte i dag en tur ud til Storegade i Esbjerg.
  Kl. 16.50 fik de en henvendelse om en bil, der var kørt af vejen og ud i rabatten i højre side. Ulykken havde været så voldsomt, at bilen flere gange væltede rundt.
  - Føreren var kørt af vejen, og bilen var væltet rundt. Da politiet ankom, lå bilen på taget, siger Erik Lindholdt, der er vagtchef ved Syd- og Sønderjyllands Politi.
  Den 40-årige mandlige fører af bilen var ikke kommet slemt til skade, og politiet valgte at tage ham med for at teste ham for alkoholindtagelse. Det viste sig, at prøven var positivt.
  - Han havde alkohol i kroppen. Han er sluppet uden de store skader. Den eneste skade, han har fået, er det stik han fik i armen i forbindelse med testen, siger Erik Lindholdt.
  